paragraph_text: Michael Ray Nguyen-Stevenson (Gardena, Kalifornija, SAD, 19. studenog 1989.), bolje poznat po svom umjetničkom imenu Tyga (skraćeno od Thank You God Always) je američki reper i tekstopisac. Svoju glazbenu karijeru je započeo 2007. godine, a odmah sljedeće godine objavio je prvi nezavisni album No Introduction. Godine 2009. objavio je album We Are Young Money zajedno s ostalim članovima diskografske kuće Young Money Entertainment. Svoj debitantski studijski album Careless World: Rise of the Last King, objavio je 2012. godine. Album je proizveo hit singl "Rack City".